1. PB, PPO                                                          4. 10. 2022

VODA
Za človekov organizem je voda nujno potrebna. Je osnovna sestavina človeškega telesa. Ima vrsto pomembnih nalog, poleg tega pa v telesu nimamo zalog vode. Človek mora vso izgubljeno tekočino nadomeščati sproti. Najpomembnejši organ za uravnavanje in izločanje vode v organizmu so ledvice. 

NALOGE VODE: 
· GRADI TELO
V organizmu je približno 60 do 70 % vode (celična in medcelična tekočina, mišice in kri). Količina vode v telesu je pri zdravem človeku stalna. Količina vode v telesu se stalno spreminja, s starostjo se zmanjšuje. Starostniki imajo v organizmu 50 % vode. 
· JE TOPILO
V našem telesu voda raztaplja hranilne snovi in jih transportira po telesu. S tem omogoča, da se nepotrebne snovi izločijo iz telesa. 
· TRANSPORTNO SREDSTVO 
Voda po organizmu prenaša raztopljene hranilne snovi, encime in hormone. 
· URAVNAVA TELESNO TEMPERATURO
Telesno temperaturo uravnava znojenje. 
· OMOGOČA OSMOTSKI TLAK
Vse reakcije in vsi življenjski procesi v organizmu potekajo v vodi.

Telo izgublja vodo na različne načine: 
· z urinom, 
· z blatom, 
· z znojenjem in 
· dihanjem.

Temno rumen ali rjavkast urin je pokazatelj pomanjkanja vode v telesu!

Izgubljeno vodo je potrebno stalno nadomeščati. 

Vodo telesu zagotovimo s hrano in pijačo. Najbolj primerne pijače so: 
· čista in pitna voda, 
· sadni in zelenjavni sokovi brez dodanega sladkorja, 
· mleko, 
· čaji. 
Vode ne moremo nadomestiti s pitjem kave, pravega čaja, gaziranih ali alkoholnih pijač!

Veliko vode vsebujejo naslednja živila: 
· sadje in zelenjava (lubenica, jabolka, krompir), 
· jogurti, 
· ribe. 

Organizem dobi vodo tudi pri presnovi hranilnih snovi. 

Voda se hitro absorbira (vsrka) v kri, napolni celične in izven celične prostore. Potrebo po vodi uravnavamo z občutkom žeje. Kadar začutimo žejo, je to že znak, da smo izgubili več vode, kot pa smo jo popili. Pomanjkanje vode lahko hitro privede do hudih okvar organizma.

Potrebe po vodi se povečajo:
· ko smo fizično aktivni (delo, šport),
· ko je zunaj vroče (poletje),
· ko uživamo več suhe ali slane hrane (piknik, fast food),
· ko imamo povišano telesno temperaturo (bolezen),
· ko je izguba vode močno povečana (bruhanje in driska).

Dnevno je potrebno zaužiti minimalno 2,5 do 3 litre tekočine. 

DODATKI
SOL
Kuhinjska sol ali natrijev klorid (NaCl) se pridobiva iz morske vode ali iz kamene soli (rudniki). V majhnih količinah se nahaja v svežih živilih rastlinskega in živalskega izvora, živilom jo dodajamo kot začimbo.

Potreba po soli je 2 do 5 g dnevno in je odvisna od telesne aktivnosti in podnebja. Če se človek močno znoji, se potreba po soli poveča. 

Sol se dodaja že v proizvodnji živil: 
· salame, klobase, hrenovke, paštete, pršut, 
· kislo zelje in repa, 
· kruh in peciva, 
· slano pecivo (čips, smoki), 
· omake, konzerve, deserti. 

Dokazano je, da je prekomeren vnos soli in s tem natrija pomemben prehranski dejavnik tveganja za zdravje, predvsem za: 
· povišan krvni tlak, 
· možgansko kap, 
· bolezni srca in ožilja in 
· bolezni ledvic.

KIS
Kis uporabljamo za okisanje in konzerviranje jedi. Poznamo več različnih vrst: sadni, vinski, alkoholni, aromatizirani (z dišavami) in kis za vlaganje. 

ZELIŠČA (DIŠAVE IN ZAČIMBE)
So rastline ali deli rastlin, ki vsebujejo eterična olja in imajo izrazit vonj in okus. V prehrani so nepogrešljive, saj spodbujajo tek, izločanje sline in želodčnega soka.

Začimbe ne smejo prekriti osnovnega okusa jedi. Nekatere dišave imajo tudi zdravilni učinek. 

Najbolj razširjene dišave in začimbe so: peteršilj, majaron, bazilika, zelena, timijan, rožmarin, lovor, drobnjak, kumina, origano, janež, žajbelj, poper in kumina. 

Mešanice začimb so sestavljene iz različnih začimb v določenem razmerju. Uporabljajo se za začinjanje jedi na žaru, pripravo golaža, polpet ali rižot. 

Omake iz vrtnin, dišav in začimb se proizvajajo iz stisnjenih delov vrtnin, ki jim dodajo začimbe, kis, sladkor, maščobo, moko in različne konzervanse: 
· paradižnikov koncentrat, 
· paradižnikov kečap, 
· gorčica.

Zelišča in začimbe so nepogrešljiv dodatek pri pripravi jedi. Izboljšajo okus, spodbujajo apetit in ugodno vplivajo na prebavo. Značilen vonj in okus jim dajejo eterična olja, ki se nahajajo v njihovih listih, cvetnih popkih, koreninah in semenih ter vplivajo na okus jedi. Nekatere jedi imajo celo po njih svoje ime (npr.: majaronovo meso, čebulna bržola…). Aromatične snovi človeku vzbudijo apetit in vplivajo stimulativno na delovanje vseh prebavnih organov.

Osnovno pravilo pri uporabi aromatičnih zelišč in začimb je, da ne smejo prikriti pokvarjenega okusa in prekriti osnovnega okusa jedi. Poznati moramo količine in kombinacije primernih začimb za posamezno jed, primeren čas za dodajanje, da so v hrani dovolj časa in se lahko sprostijo aromatične snovi. Začimbe moramo dodajati v določenem času kuhanja, upoštevati pa moramo tudi potreben čas in pogoje, ki vplivajo na izločanje snovi, ki so nosilci vonja, okusa in barve. Začimbe, ki vsebujejo lahko hlapna eterična olja dodajamo praviloma proti koncu kuhanja, tiste s težje hlapnimi snovmi pa se morajo z jedjo kuhati dalj časa; npr. cel poper damo v jed na začetku, mleti poper pa na koncu kuhanja. Mleto papriko ne smemo pražiti na olju, ker izgubi značilno barvo in okus.

Deli rastlin v katerih so lahko hlapna eterična olja v večjih količinah:
· Plodovi in semena: brinove jagode, gorčično seme, janež in zvezdasti janež, kardamom, koriander, kumina, mak, muškatni orešček in cvet, oliva, feferoni, piment, paprika, poper, kajenski poper, pistacije, vanilja; 
· Cvetovi in cvetni deli: kapre, klinčki ali nageljnove žbice, žafran; 
· Korenine, korenike in gomolji: hren, ingver, kurkuma, korenje, peteršilj, zelena; 
· Lubje – skorja: cimet; 
· Čebulnice: čebula, šalotka, česen; 
· Listi in mlado zelenje: bazilika, boreč, drobnjak, koper, krebuljica, kreša, luštrek, lovor, majaron, melisa, meta, origano, pehtran, pelin, por, rožmarin, šatraj, timijan, žajbelj. 

